**PREDMET:Odgovor na postavljeno pitanje zainteresovanog lica sa izmenama konkursne dokumentacije za javnu nabavku usluga osiguranja po partijama, broj javne nabavke: 5.1., broj postupka: 55**

1 . Na strani 9. konkursne dokumentacije, kao dodatni uslov za finansijski kapacitet zahteva se ukupan kapital u iznosu od minimum 3.000.000.000,00 dinara na dan **31.12.2015. godine**, a kao dokaz, naveden je Bilans stanja za **2014. godinu**. Da li je u pitanju tehnička greška?

2. Kao drugi dodatni uslov za finansijski kapacitet, navedeno je da je ponuđač na dan **31.12.2015. godine** imao Apsolutnu razliku između garantnih rezervi i margine solventnosti u visini od najmanje 700.000.000,00 dinara, a kao dokaz- Mišljenje ovlašćenog aktuara za 2015. godinu.Obzirom da se podaci koji se odnose na garantne rezerve i marginu solventnosti od 2015. godine ne iskazuju u Mišljenju ovlašćenog aktuara već u Obrascu „Adekvatnost kapitala za neživotna osiguranja/reosiguranje“ (obrazac AK-NO/RE), koji se dostavlja Narodnoj banci Srbije, molimo Vas da izvršite izmene i da dokumentovanje ispunjenosti uslova uskladite sa važećom regulativom.

Na strani 23. Konkursne dokumentacije, stoji „da je ponuđač na dan **31.12.2014. godine** imao Apsolutnu razliku između garantnih rezervi i margine solventnosti u visini od najmanje 700.000.000,00 dinara“. Da li je ovde u pitanju tehnička greška?

3. Da li se ažurnost u rešavanju šteta odnosi na 2014. Ili na 2015. godinu? Na strani 9. i strani 30. Konkursne dokumentacije, navedeno je da se ažurnost utvrđuje na osnovu podataka iz Izveštaja „Broj šteta po društvima za osiguranje u **2014. godini**, a na strani 32., na osnovu Izveštaja „Broj šteta po društvima za osiguranje u **2015. godini**“.

4. U prilogu 7. na strani 51. Konkursne dokumentacije – Izjava o vrstama finansijskih garancija, navedeno je da se uz ponudu dostavlja menica za ozbiljnost ponude u visini od 140.000,00 dinara, a prilikom potpisivanja ugovora menica za dobro izvršenje posla na iznos 140.000,00 dinara. U članu 9. Modela ugovora stoji da se prilikom potpisivanja ugovora dostavlja menica za dobro izvršenje posla „u visini od 10% od ukupne vrednosti potpisanog ugovora bez poreza na premiju“.Na koji iznos se dostavlja menica za dobro izvršenje posla?

**Odgovor na pitanje br.1:**

Kao dokaz za ispunjenost dodatnog uslova za finansijski kapacitet u kom naručilac zahteva da ukupan kapital iznosi minimum 3.000.000.000,00 dinara na dan **31.12.2015. godine** , naručilac zahteva dostavljanje Bilansa stanja za **2015. godinu**.

**Odgovor na pitanje br.2:**

Obzirom da se podaci koji se odnose na garantne rezerve i marginu solventnosti od 2015. godine ne iskazuju u Mišljenju ovlašćenog aktuara već u Obrascu „Adekvatnost kapitala za neživotna osiguranja/reosiguranje“ (obrazac AK-NO/RE), koji se dostavlja Narodnoj banci Srbije, **naručilac kao dokaz za navedeni uslov zahteva da ponuđač dostavi Obrascu „Adekvatnost kapitala za neživotna osiguranja/reosiguranje“ (obrazac AK-NO/RE), koji se dostavlja Narodnoj banci Srbije.**

Na strani 23. Konkursne dokumentacije, menja se stav „da je ponuđač na dan **31.12.2014. godine** imao Apsolutnu razliku između garantnih rezervi i margine solventnosti u visini od najmanje 700.000.000,00 dinara“ i isti glasi **„da je ponuđač na dan 31.12.2015. godine imao Apsolutnu razliku između garantnih rezervi i margine solventnosti u visini od najmanje 700.000.000,00 dinara“**.

**Odgovor na pitanje br.3:**

Ažurnost u rešavanju šteta odnosi na 2015. godinu.

Na strani 32.konkursne dokumentacije navedeno je da se ažurnost utvrđuje na osnovu podataka iz Izveštaja „Broj šteta po društvima za osiguranje u **2015. godini**“ što predstavlja tačan zahtev naručioca.

**Odgovor na pitanje br.4:**

Prilikom potpisivanja ugovora izabrani dobavljač dostavlja menicu za dobro izvršenje posla „u visini od 10% od ukupne vrednosti potpisanog ugovora bez poreza na premiju“.

U ostalom delu, konkursna dokumentacija ostaje neizmenjena.

 Komisija naručioca u predmetnoj javnoj nabavci